ગુજરાત વિધાનસભાની આગામી ચૂંટણી વખતે રાજ્યના તમામ ૫૦,૧૨૮ મતદાન મથકો પર વૉટર વેરિફાયેબલ પેપર ઓડિટ ટ્રેઇલ (VVPAT) સિસ્‍ટમ મશીન દ્વારા મતદાન કરાશે. VVPAT સિસ્‍ટમ દ્વારા મતદાન પ્રક્રિયા હાથ ધરનાર ગુજરાત ભારતનું સૌપ્રથમ મોટું રાજ્ય હશે. ગુજરાતના મુખ્‍ય નિર્વાચન અધિકારી અને અગ્ર સચિવ બી.બી. સ્‍વૈનએ આજે ગાંધીનગરમાં ઇલેકટ્રોનિક વૉટીંગ મશીન-ઇવીએમ અને સાથે જોડાયેલા VVPAT મશીનનું પ્રચાર માધ્‍યમો સમક્ષ નિદર્શન કરાયું હતું.